Aproape două decenii au evoluat împreună cei trei membri fondatori – Reid Anderson (1970) – contrabas, Dave King (1970) – tobe, Ethan Iverson (1973) – pian –, adunînd multe concerte, nu puține albume și crescînd, pe merit, faima uneia dintre cele mai originale, dar și mai valoroase voci ale scenei internaționale, o trupă catalogată drept jazz de avangardă, care redefinește și parametrii de evoluție a clasicului trio, dar și așteptările celor ce caută să îi vadă pe viu, să îi asculte și chiar să fredoneze compoziții proprii sau cover -uri magistral regîndite de cei trei.